《再过故人霍元方故居因作诗以寄嗣子怡伯怡仲》
明代·宋讷

重过东崖处士居，门前犹有故人车。九原风雨三生梦，一壑烟霞万卷书。

华表何年重见鹤，淇滨今日独观鱼。知君不减遨游兴，万里骑鲸入太虚。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。